text: # 2022 nièng Ngò̤-lò̤-sṳ̆ chĭng-liŏk Ukraine
  2022 nièng 2 nguŏk 24 hô̤, Ngò̤-lò̤-sṳ̆ ciòng-miêng chĭng-liŏk Ukraine. Ciā dâi-gié sê téng 2014 nièng kăi-sṳ̄ gì Ngò̤-lò̤-sṳ̆–Ukraine Ciéng-cĕng gì dâe̤ng-duâi sĭng-ngék. Cī huòi ciéng-cĕng iâ sê Nê Ciéng giék-sók ī-hâiu Ĕu-ciŭ có̤i duâi gì ciéng-cĕng, dŭ-liāng sī-siŏng gūi sĕk uâng nè̤ng, īng-kī Nê Ciéng giék-sók ī-hâiu Ĕu-ciŭ có̤i duâi gì nâng-mìng ngùi-gĭ, ciéng-cĕng kăi-sṳ̄ 6 lā̤-buái dâi-dŏng dŭ-liāng 430 uâng cāu chók Ukraine, gó ô 710 uâng gì Ukraine nè̤ng mò̤ chió diêu--kó̤.
  2013 nièng, Ukraine huák-sĕng Ĕu-ciŭ Guōng-diòng Gáik-mêng (Euromaidan). Ukraine nè̤ng iĕu-giù gâe̤ng Ĕu-ciŭ Lièng-mèng hăk-cáuk, bêng-chiā ng-kīng gă-diē Ngò̤-lò̤-sṳ̆ nè̤ng liāng-dô̤ gì Ĕu-Ā Gĭng-cá̤ Gâe̤ng-dùng-tā̤. Gáu â siŏh nièng, Ngò̤-lò̤-sṳ̆ ciéng-liāng Ukraine gì liāng-tū Crimea, ciŏng ciā dê siăh diē, bêng-chiā ciĕ-tì Ukraine dĕ̤ng-buô Donbas dê-kṳ̆ gì lâng ciáh hŭng-liĕk guók-gă Donetsk Ìng-mìng Gê̤ṳng-huò-guók gâe̤ng Lugansk Ìng-mìng Gê̤ṳng-huò-guók, īng-kī Donbas Ciéng-cĕng. 
  2021 nièng, Ngò̤-lò̤-sṳ̆ puái 19 uâng buô-dôi gáu Ukraine biĕng-gái hó-gê̤ṳng, īng-kī Ngò̤-lò̤-sṳ̆–Ukraine Ngùi-gĭ. Iā sâ̤ guók-gă buóh siōng có̤-huò dŭ mò̤-niĕ-ài sìng-gŭng. Chŭi-iòng gōng cĭng sâ̤ guók-gă gīng-gó̤ gōng Ngò̤-lò̤-sṳ̆ mā-siông â̤ páh Ukraine, dáng-sê Ngò̤-lò̤-sṳ̆ tié-lāu ng-sìng-nêng. 
  2022 nièng 2 nguŏk 10 hô̤ gáu 2 nguŏk 20 hô̤, Ngò̤-lò̤-sṳ̆ gâe̤ng Belarus gṳ̄-hèng gŭng-sê̤ṳ iēng-sĭk. 2 nguŏk 21 hô̤, cêu găk ciòng-miêng ciéng-cĕng huák-sĕng sèng gūi gĕ̤ng, Ngò̤-lò̤-sṳ̆ cūng-tūng Vladimir Putin huák-biēu diêng-sê gōng-uâ, ĭ gōng Ukraine nguòng-lài táu-dā̤ dŭ ng-sê siŏh ciáh guók-gă, sê Sŭ-lièng liāng-dô̤-ìng Vladimir Lenin cháung-cô̤ gì, ĭ gó piĕng lāu Ukraine dó̤i Donbas gì Ngò̤-lò̤-sṳ̆-nè̤ng cṳ̄ng-cŭk miĕk-ciŏk gì gā siĕu-sék. Diŏh cī huòi gōng-uâ diē-sié, Ngò̤-lò̤-sṳ̆ ciáng-sék sìng-nêng Donetsk Ìng-mìng Gê̤ṳng-huò-guók gâe̤ng Lugansk Ìng-mìng Gê̤ṳng-huò-guók, īng-kī Ukraine gì káung-ngiê gâe̤ng guók-cié siâ-huôi gì bók-muāng. 
  2 nguŏk 24 hô̤, Vladimir Putin huák-biēu iēng-gōng, sŏng-buó ī "kó̤ gŭng-sê̤ṳ-huá", "kó̤ Nazi huá" gì miàng-ngiê páh Ukraine, ciŏng ciā ciéng-cĕng hô̤ có̤ "Dĕk-biék Gŭng-sê̤ṳ Hèng-dông". Ngò̤-lò̤-sṳ̆ téng Belarus, Donbas, Crimea 3 ciáh huŏng-hióng ciòng-miêng chĭng-liŏk Ukraine. 3 nguŏk 2 hô̤, Lièng-hăk-guók gīng-gék kŭi-huôi, 141 ciáh guók-gă dàu-piéu tŭng-guó Lièng-hăk-guók Dâi-huôi ES-11/1 Giók-ngiê, kiēng-cáik Ngò̤-lò̤-sṳ̆ gì chĭng-liŏk, iĕu-giù Ngò̤-lò̤-sṳ̆ bô-dôi liê-kŭi Ukraine, bêng-chiā chṳ̄-siĕu ĭ cĭ-sèng dó̤i Donetsk Ìng-mìng Gê̤ṳng-huò-guók gâe̤ng Lugansk Ìng-mìng Gê̤ṳng-huò-guók gì sìng-nêng.
  Kī-tàu Ngò̤-lò̤-sṳ̆ téng Belarus puái bĭng kó̤ páh Ukraine gì siū-dŭ Kyiv, buóh siōng cĭng ká̤ gāi-giók céng-cĕng, dáng-sê sék-bâi. 3 nguŏk dā̤ kăi-sṳ̄, Ngò̤-lò̤-sṳ̆ gāi-biéng páh-huák, ciŏng buô-dôi téng Kyiv hó-gê̤ṳng tiék-tó̤i, ciŏng ciō-iéu puái gáu Donbas. Ngò̤-lò̤-sṳ̆ tó̤i--kó̤ ī-hâiu, ĭ găk Kyiv hó-gê̤ṳng tài-nè̤ng gì dâi-gié kăi-sṳ̄ ké̤ṳk nè̤ng huák-hiêng, bī-gáu chók-miàng gì cêu sê Bucha dù-sák. Ĭng-ôi huák-sĕng ciŏng-uâng dâi-gié, Ĕu-ciŭ Ūi-uòng-huôi gâe̤ng Lièng-hăk-guók Ìng-guòng Lī-sê̤u huôi dàu-piéu giók-dêng cáng-dìng Ngò̤-lò̤-sṳ̆ gì sìng-uòng cṳ̆-gák.
  Téng 9 nguŏk kăi-sṳ̄, Ukraine buô-dôi siŭ-hók Kharkiv Ciŭ gì duâi-buô-hông dê-kṳ̆ gâe̤ng Kherson.
  
  ## Siŏng-uòng
  | Lôi-biék          | Ìng-só                            | Sì-găng    | Lài-nguòng     |
  | ----------------- | --------------------------------- | ---------- | -------------- |
  | Báh-sáng          | sĕng 7000-29125 nè̤ng              | 2022.10.11 | Ukraine        |
  | Báh-sáng          | sĕng 6306 nè̤ng, siŏng 9602 nè̤ng   | 2022.10.16 | Lièng-hăk-guók |
  | Ukraine bôi-dôi   | sĕng 61207 nè̤ng, siŏng 49368 nè̤ng | 2022.9.21  | Ngò̤-lò̤-sṳ̆      |
  | Ukraine bôi-dôi   | sĕng 9000 nè̤ng                    | 2022.8.21  | Ukraine        |
  | Ngò̤-lò̤-sṳ̆ bôi-dôi | sĕng 15000 nè̤ng, siŏng 45000 nè̤ng | 2022.7.20  | Ĭng-guók       |
  | Ngò̤-lò̤-sṳ̆ bôi-dôi | sĕng 68420 nè̤ng                   | 2022.10.25 | Ukraine        |
title: 2022 nièng Ngò̤-lò̤-sṳ̆ chĭng-liŏk Ukraine
wikitext: {{Infobox military conflict
  | conflict          = 2022 nièng Ngò̤-lò̤-sṳ̆ chĭng-liŏk Ukraine
  | partof            = [[Ngò̤-lò̤-sṳ̆–Ukraine Ciéng-cĕng]]
  | image             = 2022 Russian invasion of Ukraine.svg
  | caption           = Ciéng-cĕng cìng-huóng<br />{{legend2|#FDE182}} Ukraine kóng-cié<br>{{legend2|#EBC0B3}} Ngò̤-lò̤-sṳ̆ ciéng-liāng
  | image_size        = 320px
  | alt               =
  | date              = 2022 nièng 2 nguŏk 24 hô̤–
  | place             = {{Flagcountry|Ukraine}}
  | coordinates       = <!--Use the {{coord}} template -->
  | map_type          =
  | map_relief        =
  | map_size          =
  | map_marksize      =
  | map_caption       =
  | map_label         =
  | result            =
  | status            = Lā̤ páh
  | combatants_header =
  | combatant1        =
  {{flagcountry|Russia}}
  '''Ciĕ-tì:'''<br />{{flagcountry|Belarus}}
  | combatant2        = {{flagcountry|Ukraine}}
  | commander1        = {{plainlist|<!--Please discuss on talk page before altering -->
  * {{flagicon|Russia}} [[Vladimir Putin]]
  }} <!--plainlist-->
  | combatant3        =
  | commander2        = {{plainlist|<!--Please discuss on talk page before altering -->
  * {{flagicon|Ukraine}} [[Volodymyr Zelenskyy]]
  }}
  | commander3        =
  | units1            = 
  | units2            = 
  | units3            =
  | strength1         = {{plainlist|
  * {{flagcountry|Russia}}: ~175,000–190,000<ref>{{cite news|url=https://www.nytimes.com/2022/01/10/us/politics/russia-ukraine-helicopters.html |last1=Barnes |first1=Julian E. |last2=Crowley |first2=Michael |last3=Schmitt |first3=Eric |title=Russia Positioning Helicopters, in Possible Sign of Ukraine Plans |date=10 January 2022 |website=[[The New York Times]] |access-date=20 January 2022 |archive-date=22 January 2022 |archive-url=https://web.archive.org/web/20220122100818/https://www.nytimes.com/2022/01/10/us/politics/russia-ukraine-helicopters.html }}</ref><ref>{{cite news |last=Bengali |first=Shashank |date=18 February 2022 |title=The U.S. says Russia's troop buildup could be as high as 190,000 in and near Ukraine. |work=[[The New York Times]] |url=https://www.nytimes.com/live/2022/02/18/world/ukraine-russia-news |access-date=18 February 2022 |archive-date=18 February 2022 |archive-url=https://web.archive.org/web/20220218063637/https://www.nytimes.com/live/2022/02/18/world/ukraine-russia-news}}</ref>
  * DPR: 20,000<ref name="The Military Balance2021">{{cite book |editor-last1=Hackett |editor-first1=James |title=The Military Balance 2021 |date=February 2021 |publisher=[[International Institute for Strategic Studies]] |location=Abingdon, Oxfordshire |edition=1st |isbn=978-1-03-201227-8 |ol=OL32226712M |oclc=1292198893 }}</ref>
  * LPR: 14,000<ref name="The Military Balance2021" />
  <!-- <Do not uncomment this until *the body of this article* clearly states (based on reliable sources) that Belarusian troops are fighting>* {{flagu|Belarus}}:{{unbulletedlist|45,350 (armed forces)|110,000 (paramilitary)|289,500 (reserves)<ref name="The Military Balance2021" />}} -->}}
  | strength2         = {{plainlist|
  * {{flagcountry|Ukraine}}:{{Unbulleted list|196,600 (armed forces)|102,000 (paramilitary)<ref name="The Military Balance2022">{{cite book |title=The Military Balance 2022 |date=February 2022 |url=https://books.google.com/books?id=vOFeEAAAQBAJ&pg=PA945 |publisher=[[International Institute for Strategic Studies]] |isbn=9781000620030}}</ref>}}
  }}
  | strength3         = 
  | casualties3       = 
  | notes             = 
  | below             = 
  | campaignbox       = 
  }}
  2022 nièng 2 nguŏk 24 hô̤, [[Ngò̤-lò̤-sṳ̆]] ciòng-miêng chĭng-liŏk [[Ukraine]]. Ciā dâi-gié sê téng 2014 nièng kăi-sṳ̄ gì [[Ngò̤-lò̤-sṳ̆–Ukraine Ciéng-cĕng]] gì dâe̤ng-duâi sĭng-ngék. Cī huòi ciéng-cĕng iâ sê [[Nê Ciéng]] giék-sók ī-hâiu [[Ĕu-ciŭ]] có̤i duâi gì ciéng-cĕng, dŭ-liāng sī-siŏng gūi sĕk uâng nè̤ng, īng-kī Nê Ciéng giék-sók ī-hâiu Ĕu-ciŭ có̤i duâi gì nâng-mìng ngùi-gĭ, ciéng-cĕng kăi-sṳ̄ 6 lā̤-buái dâi-dŏng dŭ-liāng 430 uâng cāu chók Ukraine, gó ô 710 uâng gì Ukraine nè̤ng mò̤ chió diêu--kó̤.
  
  2013 nièng, Ukraine huák-sĕng [[Ĕu-ciŭ Guōng-diòng Gáik-mêng]] (Euromaidan). Ukraine nè̤ng iĕu-giù gâe̤ng Ĕu-ciŭ Lièng-mèng hăk-cáuk, bêng-chiā ng-kīng gă-diē Ngò̤-lò̤-sṳ̆ nè̤ng liāng-dô̤ gì [[Ĕu-Ā Gĭng-cá̤ Gâe̤ng-dùng-tā̤]]. Gáu â siŏh nièng, Ngò̤-lò̤-sṳ̆ ciéng-liāng Ukraine gì liāng-tū [[Crimea]], ciŏng ciā dê siăh diē, bêng-chiā ciĕ-tì Ukraine dĕ̤ng-buô [[Donbas]] dê-kṳ̆ gì lâng ciáh hŭng-liĕk guók-gă [[Donetsk Ìng-mìng Gê̤ṳng-huò-guók]] gâe̤ng [[Lugansk Ìng-mìng Gê̤ṳng-huò-guók]], īng-kī [[Donbas Ciéng-cĕng]]. 
  
  2021 nièng, Ngò̤-lò̤-sṳ̆ puái 19 uâng buô-dôi gáu Ukraine biĕng-gái hó-gê̤ṳng, īng-kī [[Ngò̤-lò̤-sṳ̆–Ukraine Ngùi-gĭ (2021 nièng–2022 nièng)|Ngò̤-lò̤-sṳ̆–Ukraine Ngùi-gĭ]]. Iā sâ̤ guók-gă buóh siōng có̤-huò dŭ mò̤-niĕ-ài sìng-gŭng. Chŭi-iòng gōng cĭng sâ̤ guók-gă gīng-gó̤ gōng Ngò̤-lò̤-sṳ̆ mā-siông â̤ páh Ukraine, dáng-sê Ngò̤-lò̤-sṳ̆ tié-lāu ng-sìng-nêng. 
  
  2022 nièng 2 nguŏk 10 hô̤ gáu 2 nguŏk 20 hô̤, Ngò̤-lò̤-sṳ̆ gâe̤ng [[Belarus]] gṳ̄-hèng gŭng-sê̤ṳ iēng-sĭk. 2 nguŏk 21 hô̤, cêu găk ciòng-miêng ciéng-cĕng huák-sĕng sèng gūi gĕ̤ng, Ngò̤-lò̤-sṳ̆ cūng-tūng [[Vladimir Putin]] huák-biēu diêng-sê gōng-uâ, ĭ gōng Ukraine nguòng-lài táu-dā̤ dŭ ng-sê siŏh ciáh guók-gă, sê [[Sŭ-lièng]] liāng-dô̤-ìng [[Vladimir Lenin]] cháung-cô̤ gì, ĭ gó piĕng lāu Ukraine dó̤i Donbas gì Ngò̤-lò̤-sṳ̆-nè̤ng cṳ̄ng-cŭk miĕk-ciŏk gì gā siĕu-sék. Diŏh cī huòi gōng-uâ diē-sié, Ngò̤-lò̤-sṳ̆ ciáng-sék sìng-nêng Donetsk Ìng-mìng Gê̤ṳng-huò-guók gâe̤ng Lugansk Ìng-mìng Gê̤ṳng-huò-guók, īng-kī Ukraine gì káung-ngiê gâe̤ng guók-cié siâ-huôi gì bók-muāng. 
  
  2 nguŏk 24 hô̤, Vladimir Putin huák-biēu iēng-gōng, sŏng-buó ī "kó̤ gŭng-sê̤ṳ-huá", "kó̤ [[Nazi]] huá" gì miàng-ngiê páh Ukraine, ciŏng ciā ciéng-cĕng hô̤ có̤ "Dĕk-biék Gŭng-sê̤ṳ Hèng-dông". Ngò̤-lò̤-sṳ̆ téng Belarus, Donbas, Crimea 3 ciáh huŏng-hióng ciòng-miêng chĭng-liŏk Ukraine. 3 nguŏk 2 hô̤, [[Lièng-hăk-guók]] gīng-gék kŭi-huôi, 141 ciáh guók-gă dàu-piéu tŭng-guó [[Lièng-hăk-guók Dâi-huôi ES-11/1 Giók-ngiê]], kiēng-cáik Ngò̤-lò̤-sṳ̆ gì chĭng-liŏk, iĕu-giù Ngò̤-lò̤-sṳ̆ bô-dôi liê-kŭi Ukraine, bêng-chiā chṳ̄-siĕu ĭ cĭ-sèng dó̤i Donetsk Ìng-mìng Gê̤ṳng-huò-guók gâe̤ng Lugansk Ìng-mìng Gê̤ṳng-huò-guók gì sìng-nêng.
  
  Kī-tàu Ngò̤-lò̤-sṳ̆ téng Belarus puái bĭng kó̤ páh Ukraine gì siū-dŭ [[Kyiv]], buóh siōng cĭng ká̤ gāi-giók céng-cĕng, dáng-sê sék-bâi. 3 nguŏk dā̤ kăi-sṳ̄, Ngò̤-lò̤-sṳ̆ gāi-biéng páh-huák, ciŏng buô-dôi téng Kyiv hó-gê̤ṳng tiék-tó̤i, ciŏng ciō-iéu puái gáu Donbas. Ngò̤-lò̤-sṳ̆ tó̤i--kó̤ ī-hâiu, ĭ găk Kyiv hó-gê̤ṳng tài-nè̤ng gì dâi-gié kăi-sṳ̄ ké̤ṳk nè̤ng huák-hiêng, bī-gáu chók-miàng gì cêu sê [[Bucha dù-sák]]<ref>{{Citation|title=布查大屠殺震驚全球 澤倫斯基親訪「全球將記得俄國犯下種族滅絕」|date=2022-04-05|url=https://news.ttv.com.tw/news/111040500030001|work=[[台視新聞]]|archive-url=https://web.archive.org/web/20220406122647/https://news.ttv.com.tw/news/111040500030001|access-date=2022-04-07|archive-date=2022-04-06}}</ref>. Ĭng-ôi huák-sĕng ciŏng-uâng dâi-gié, [[Ĕu-ciŭ Ūi-uòng-huôi]] gâe̤ng [[Lièng-hăk-guók Ìng-guòng Lī-sê̤u huôi]] dàu-piéu giók-dêng cáng-dìng Ngò̤-lò̤-sṳ̆ gì sìng-uòng cṳ̆-gák<ref name="unhrc suspend russia">{{Citation|title=聯合國大會投票决定暫停俄羅斯在人權理事會的成員資格|date=2022-04-07|url=https://news.un.org/zh/story/2022/04/1101622|work=[[聯合國]]新聞|archive-url=https://web.archive.org/web/20220409135355/https://news.un.org/zh/story/2022/04/1101622|language=zh-hans|access-date=2022-04-08|archive-date=2022-04-09}}</ref>.
  
  Téng 9 nguŏk kăi-sṳ̄, Ukraine buô-dôi siŭ-hók [[Kharkiv Ciŭ]] gì duâi-buô-hông dê-kṳ̆ gâe̤ng [[Kherson]].
  
  == Siŏng-uòng ==
  {| class="wikitable"
  |+Siŏng-uòng
  !Lôi-biék
  !Ìng-só
  !Sì-găng
  !Lài-nguòng
  |-
  | rowspan="2" |Báh-sáng
  |sĕng 7000-29125 nè̤ng 
  |2022.10.11
  |[[Ukraine]]
  |-
  |sĕng 6306 nè̤ng, siŏng 9602 nè̤ng
  |2022.10.16
  |[[Lièng-hăk-guók]]
  |-
  | rowspan="2" |Ukraine bôi-dôi
  |sĕng 61207 nè̤ng, siŏng 49368 nè̤ng
  |2022.9.21
  |[[Ngò̤-lò̤-sṳ̆]]
  |-
  |sĕng 9000 nè̤ng
  |2022.8.21
  |[[Ukraine]]
  |-
  | rowspan="2" |Ngò̤-lò̤-sṳ̆ bôi-dôi
  |sĕng 15000 nè̤ng, siŏng 45000 nè̤ng
  |2022.7.20
  |Ĭng-guók
  |-
  |sĕng 68420 nè̤ng
  |2022.10.25
  |[[Ukraine]]
  |}
  
  == Guók-cié Huāng-éng ==
  [[文件:International reactions to the 2022 Russian invasion of Ukraine.svg|縮圖]]
  
  == Chăng-kō̤ cṳ̆-lâiu ==
  {{reflist}}
  {{Authority control}}
  [[Category:Ngò̤-lò̤-sṳ̆]]
  [[Category:Ukraine]]
  [[Category:Ciéng-cĕng]]